**Նաֆպլիոն** (**Նաֆպլիո**, **Անապլի**) (հուն․՝ Ναύπλιο, Ανάπλι), քաղաք Հունաստանի Պելոպոնես թերակղզում, Արգոլիդա նոմոսի մայրաքաղաք։ 1828-1833 թվականներին եղել է Հունաստանի մայրաքաղաք։ Հունաստանի ամենագեղատեսիլ քաղաքներից մեկը։ Բնակչությունը 2011 թվականի դրությամբ կազմում էր 33 356 մարդ։ Պելոպոնես թերակղզու արևելքում գտնվող կարևորագույն ծովային նավահանգիստն է։

Աշխարհագրություն
----------------

Նաֆպլիոնը գտնվում է Արգոլիկոս ծոցի ափին, Պելոպոնեսից հյուսիս-արևելք։

Պատմություն
-----------

Հին հունական դիցաբանության համաձայն, քաղաքը հիմնադրել է Նաֆպլիոսը՝ Պոսեյդոնի և Ամիմոնայի որդին։ Նա քաղաքն անվանել է «Նաֆպլիա» (հուն․՝ Ναυπλία) և պարսպապատել այն։

Հնագիտական պեղումները ցույց են տվել, որ քաղաքը գոյություն է ունեցել դեռևս Միկենների ժամանակաշրջանում։ Ակրոնաֆպլիան Նաֆպլիոնի ակրոպոլիսն է, ստեղծվել է հին ժամանակներում, սակայն հետագա ժամանակների ընթացքում ավելացվում էին շինություններ։

1204 թվականին խաչակիրների կողմից Կոնստանդնուպոլսի գրավումից հետո Նաֆպլիոնը անցել է ֆրանսիացի ասպետներին։ 1388 թվականին ֆրանսիացիները Նաֆպլիոնը վաճառել են վենետիկցիներին։ Այդ տարիներին իտալացիները քաղաքն անվանում էին *Napoli di Romania* («Ռոմանիայի Նեապոլ», այսինքն՝ Բյուզանդիայի)։

Վենետիկցիները քաղաքը հանձնել են թուրքերին 1540 թվականին, սակայն 1686 թվականին ետ են վերցրել այն։ 1715 թվականին քաղաքը կրկին անցել է թուրքերին։

1821 թվականին՝ Հունաստանի ազատագրական պատերազմի հենց սկզբին, քաղաքի հիմնական ամրոցը՝ Պալամիդին Ստայկոս Ստայկոպուլոսի (Σταικος Σταικοπουλος) գլխավորությամբ գրավվել է հունացի ապստամբների կողմից։ Հաշվի առնելով քաղաքի ամրապնդումները, Հունաստանի կառավարությունը հաստատվել է այստեղ, և քաղաքը դարձել է ժամանակավոր մայրաքաղաք։

Հունաստանի առաջին կառավարիչ Իոանիս Կապոդիստրիան Նաֆպլիոնը դարձել է պաշտոնական մայրաքաղաք 1829 թվականին։

Նաֆպլիոնը մնում էր մայրաքաղաք նաև 1831 թվականի Կապոդիստրիայի սպանությունից հետո, մինչև 1834 թվականը, երբ Օտտոն թագավորը մայրաքաղաքը տեղափոխել է Աթենք։

Տնտեսություն
------------

Նաֆպլիոնը համարվում է ցիտրուսային մրգերի արտահանման նավահանգիստ։ Զարգացած է առափնյա ձկնորսությունը։

Այնուամենայնիվ, քաղաքի տնտեսության հիմնական ճյուղն է հանդիսանում տուրիզմը։

Տեսարժան վայրեր
Քաղաքը, մասնավորապես, հայտնի է Բուրտզի նավահանգստով, Պալամիդի ամրոցով, Կանաֆ աղբյուրով։

Պատկերասրահ
-----------

* Նավահանգիստ ԲուրտզիՆավահանգիստ *Բուրտզի*
* Խորհրդարանի շենքը 1825-1828 թթ.Խորհրդարանի շենքը 1825-1828 թթ.
* Ամրոց "Պալամիդի":Ամրոց "Պալամիդի":
* 
* 
* 
* 
* Հին քաղաքի տեսարանըՀին քաղաքի տեսարանը


Նաֆպլիոնի կենտրոնական հրապարակը
Նաֆպլիոնի կենտրոնական հրապարակը

Ծանոթագրություններ
------------------

1. ↑  Setton K.M. Venice, Austria, and the Turks in the Seventeenth Century. Philadelphia: American Philosophical Society, 1991. P. 297—298.

Արտաքին հղումներ
----------------

* Նաֆպլիոնի պաշտոնական կայք
* Նաֆպլիոնի և նրա տեսարժան վայրերի լուսանկարների հավաքածու

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · Open Directory Project |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա (օնլայն) · Բրոքհաուսի և Եփրոնի · Բրոքհաուսի և Եփրոնի փոքր · Դասական հնությունների իրական բառարան · Մեծ կատալոնական · Մեծ նորվեգական · Մեծ ռուսական · Նոր · Սիտինի ռազմական |
|  |
| 

|  Չափորոշչային վերահսկողություն |
| --- |
|  |
| BNF: 13332867p · GND: 4041446-2 · LCCN: n85078495 · NKC: ge802319 · NLG: 8767 · SUDOC: 070691908 · VIAF: 136063790 · WorldCat VIAF: 136063790 |

 |

 |